**คำอธิบายรายวิชา**

**กลุ่มสาระการเรียนรู้การงานอาชีพและเทคโนโลยี ระดับชั้นมัธยมศึกษาปีที่ 1 ปีการศึกษา 2563**

**รหัสวิชา ง21103 รายวิชา การงานอาชีพพื้นฐาน 2**

**จำนวน 0.5 หน่วยกิต เวลา 20 ชั่วโมง**

**สาระที่ 1 การดำรงชีวิตและครอบครัว**

**มาตรฐาน ง1.1** เข้าใจการทำงานมีความคิดสร้างสรรค์ มีทักษะกระบวนการทำงานทักษะการจัดการ ทักษะกระบวนการแก้ปัญหา ทักษะการทำงานร่วมกัน และทักษะการแสวงหาความรู้ มีคุณธรรมและลักษณะนิสัยในการทำงาน มีจิตสำนึกในการใช้พลังงาน ทรัพยากร และสิ่งแวดล้อมเพื่อการดำรงชีวิตและครอบครัว

**ตัวชี้วัด**

1. ง1.1 ม.1/1 วิเคราะห์ขั้นตอน การทำงานตามกระบวนการทำงาน

2. ง1.1 ม.1/2 ใช้กระบวนการกลุ่มในการทำงานด้วยความเสียสละ

3.  ง1.1 ม.1/3 ตัดสินใจแก้ปัญหา การทำงานอย่างมีเหตุผล

**สาระที่ 2 การอาชีพ**

**มาตรฐาน ง 2.1** เข้าใจ มีทักษะที่จำเป็นมีประสบการณ์ เห็นแนวทางในงานอาชีพ ใช้เทคโนโลยีเพื่อพัฒนาอาชีพ มีคุณธรรม และมีเจตคติที่ดีต่ออาชีพ

**ตัวชี้วัด**

1. ง2.1 ม.1/1 อธิบายการเสริมสร้างประสบการณ์อาชีพ

2. ง2.1 ม.1/2 ระบุการเตรียมตัวเข้าสู่อาชีพ

3. ง2.1 ม.1/3 มีทักษะพื้นฐานที่จำเป็นสำหรับการประกอบอาชีพที่สนใจ

**คำอธิบายสาระการเรียนรู้**

**นักเรียนศึกษา** ประเภทของวัสดุในท้องถิ่น รู้จักวัสดุที่มีอยู่ในท้องถิ่น ตลอดจนวิธีการใช้งาน และวิธีการดูแลรักษาอุปกรณ์ เครื่องมือเครื่องใช้ในการทำงานประดิษฐ์ การใช้รูปร่าง สี ที่เหมาะสมในการออกแบบงานประดิษฐ์ งานประดิษฐ์ของใช้และของตกแต่งบ้าน(D.I.Y) ตลอดจนเรียนรู้การจัดตกแต่งและบริการอาหารว่างและเครื่องดื่มอย่างง่าย ศึกษาโครงงานการทำเครื่องดื่มได้

**นักเรียนใช้ทักษะ** ในการประดิษฐ์ของใช้ ของตกแต่งภายในบ้าน สามารถออกแบบรูปร่าง รูปทรงของงานประดิษฐ์ รวมถึงการใช้สีได้อย่างเหมาะสม สร้างโครงงานเครื่องดื่มโดยใช้กระบวนการสร้างความรู้ความเข้าใจ ทักษะการจัดการ ระบบงานและระบบคน เพื่อให้ทำงานสำเร็จ โดยนำเทคโนโลยีมาช่วยในการทำงานได้อย่างเหมาะสม

**เพื่อให้เกิด** ความสามารถการคิด การสื่อสาร การแก้ปัญหา การใช้ทักษะชีวิต และสามารถใช้เทคโนโลยีได้อย่างถูกต้อง

**พร้อมทั้งมี**ความรักชาติ ศาสน์ กษัตริย์ ซื่อสัตย์สุจริต มีวินัย ใฝ่เรียนรู้ อยู่อย่างพอเพียง มุ่งมั่นในการทำงาน รักความเป็นไทย มีจิตสาธารณะ

**\*\*\*นักเรียนมีจิตสำนึกในการอนุรักษ์วัฒนธรรมและภูมิปัญญาไทย การอนุรักษ์และพัฒนาสิ่งแวดล้อม มีจิตสาธารณะที่มุ่งทำประโยชน์และสร้างสิ่งที่ดีงามในสังคม และอยู่ร่วมกันในสังคมอย่างมีความสุข**